b'\n_START_ARTICLE_\nSosiaaliset objektit\n_START_PARAGRAPH_\nSosiaalinen objekti on psykologiaan ja symbolisen interaktionismin teoriaan liittyv\xc3\xa4 k\xc3\xa4site, jolla viitataan objekteihin, joiden merkitys muodostetaan sosiaalisessa ja kulttuurisessa vuorovaikutuksessa._NEWLINE_K\xc3\xa4sitteell\xc3\xa4 viitataan my\xc3\xb6s verkossa julkaistun sis\xc3\xa4lt\xc3\xb6\xc3\xb6n, jonka ymp\xc3\xa4rille syntyy keskustelua ja vuorovaikutusta. Jyri Engestr\xc3\xb6min mukaan sosiaaliset verkostot ovat karttoja ihmisten v\xc3\xa4lisist\xc3\xa4 suhteista, mutta ne eiv\xc3\xa4t viel\xc3\xa4 kerro, miksi jotkut ihmiset ovat kytkeytyneit\xc3\xa4 toisiinsa ja jotkut eiv\xc3\xa4t. Engestr\xc3\xb6min mukaan ihmisi\xc3\xa4 yhdist\xc3\xa4\xc3\xa4 verkostoissa jaettu sosiaalinen objekti  ja hyv\xc3\xa4t sosiaalisen median palvelut antavat ihmisten lis\xc3\xa4t\xc3\xa4 sosiaalisia objekteja: valokuvia, videoita, linkkej\xc3\xa4 tai matkoja._NEWLINE_Antti Leino sanoo kirjassa Dialogin aika, ett\xc3\xa4 sosiaalisia objekteja voivat olla moninaiset staattiset, dynaamiset tai liikkuvat sis\xc3\xa4ll\xc3\xb6t, k\xc3\xa4ytt\xc3\xa4jien reaktiot, sovellukset, pelit ja kilpailut. K\xc3\xa4yt\xc3\xa4nn\xc3\xb6ss\xc3\xa4 kaikki sellainen, johon k\xc3\xa4ytt\xc3\xa4j\xc3\xa4 voi osallistua, jota h\xc3\xa4n voi kommentoida ja jakaa toisille internetin v\xc3\xa4lityksell\xc3\xa4 .'